Izvor: N1

Predsjednika Srbije Aleksandra Vučića novinari su u Vrginmostu ispitivali o govoru u Glini 1995., kada je između ostalog rekao da "srpska Glina nikad više neće biti u Hrvatskoj" te da će, ako pobijedi Šešeljevi radikali, svi "oni živjeti u Velikoj Srbiji, jedinstvenoj srpskoj drzavi i tu odstupanja biti neće".

Na novinarsku konstataciju da je 20-ak kilometara dalje Glina gdje je bio 1995. i pitanja opterećuje li tadašnji njegov govor međusobne odnose Hrvatske i Srbije te misli li danas da Glina nije hrvatska, Vučić je odgovorio:

VEZANE VIJESTI Vučić Grabar Kitarović pozvao u Srbiju

"Ja sam od vas čuo bezbroj istih pitanja, za mene je interesantno da mjera vaše podrške, poštovanja je direktno proporcionalna mjeri poniznosti koju očekujete od nekoga tko dođe do vas.. Nikada nećete vidjeti straha i potrebe da vam se dodvoravam. Granica Srbije i Hrvatske je na Dunavu. Ja sam bio veoma pristojan i i nijedne sekunda nisam htio na uvrede i klevete odgovarati uvredama i klevetama. I danas sam o sebi slušao najgore moguće neistine.

Čini se da vi ne razumijete jednu stvar, imamo različite poglede na ono što se događalo prije 23 i 28 godina, ali to ne znači da ne trebamo živjeti. Ovakvu hajku i harangu nijedan hrvatski predsjednik i premijer neće doživjeti kad dođu u Srbiju."

Novinar N1 televizije Elvir Mešanović inzistirao je na komentaru govora u Glini o Velikoj Srbiji. Vučić mu je odgovorio: "Izmislili ste to za Veliku Srbiju, toga u govoru u Glini nema."

Izvor: N1

Evo što je Aleksandar Vučić je 20. 3. u Glini zapravo rekao:

"...Ništa više nema od vesti u Krajini. Kao da je to inostranstvo, kao da je to u Hrvatskoj... E, neće moći! Nikada srpska krajina, nikada Glina neće biti hrvatska. Nikada Banija neće nazad u Hrvatsku! Ukoliko srpski radikali pobede i poraze precednika Srbije, vi znate da ćete živeti u Velikoj Srbiji, jedinstvenoj srpskoj državi, i tu odstupanja biti neće", riječi su iz govora Vučića u Glini.

Izvor: YouTube

Tijek događaja možete pratiti OVDJE.